РЕШЕНИЕ 2008/884/ОВППС НА СЪВЕТА
от 21 ноември 2008 година
за изпълнение на Съвместно действие 2007/369/ОВППС относно установяване на Полицейска мисия на Европейския съюз в Афганистан (EUPOL АФГАНИСТАН)
СЪВЕТЪТ НА ЕВРОПЕЙСКИЯ СЪЮЗ,
като взе предвид Съвместно действие 2007/369/ОВППС на Съвета относно установяване на Полицейска мисия на Европейския съюз в Афганистан (EUPOL АФГАНИСТАН), и по-специално член 13, параграф 2 от него във връзка с член 23, параграф 2, първа алинея, второ тире от Договора за Европейския съюз,
като има предвид, че:
(1)
На 30 май 2007 г. Съветът прие Съвместно действие 2007/369/ОВППС (1) със срок на действие от три години. Оперативната фаза на EUPOL АФГАНИСТАН започна на 15 юни 2007 г.
(2)
Съветът следва да приеме референтната финансова сума, предназначена за покриване на разходите, свързани с EUPOL АФГАНИСТАН, за периода от 1 декември 2008 г. до 30 ноември 2009 г.,
РЕШИ:
Член 1
Референтната финансова сума, предназначена за покриване на разходите, свързани с EUPOL АФГАНИСТАН, за периода от 1 декември 2008 г. до 30 ноември 2009 г., възлиза на 64 000 000 EUR.
Член 2
Настоящото решение влиза в сила в деня на приемането му.
Член 3
Настоящото решение се публикува в Официален вестник на Европейския съюз.
Съставено в Брюксел на 21 ноември 2008 година.